钦定古今图书集成/历象汇编/岁功典/第060卷 > 木兰花慢 李芸子
## 钦定古今图书集成/历象汇编/岁功典/第060卷 > 木兰花慢 李芸子

占西风早处，一番雨，一番秋。记故国斜阳，去年今日，
落叶林幽。悲歌几回激烈，寄疏狂、酒令与诗筹。遗恨
清商易改，多情紫燕难留。　嗟休。触绪茧丝抽。旧事
续何由。奈予怀渺渺，羁愁郁郁，归梦悠悠。生平不如
老杜，便如他、飘泊也风流。寄与庭柯径菊，甚时得櫂
孤舟。